Om Bonjour
Pakken Bonjour til Windows tilbyder nul-konfiguration netværkstjenester til brug med Windows programmer som iTunes, Safari og AirPort-værktøj.

Bonjour gør det muligt for computere, enheder og tjenester at automatisk finde hinanden med branchestandard IP-protokoller uden at du skal skrive IP-adresser manuelt eller konfigurere DNS-servere. Det er især nyttigt ved forbindelse til enheder som Airport-base, Apple TV og iPhone.

Systemkrav
Bonjour til Windows understøtter Windows XP Service Pack 2 eller en nyere version, men vi anbefaler:
	* Windows XP Service Pack 3
	* Windows Vista Service Pack 2
	* Windows 7
Brug Windows Update til at sørge for, at den nyeste Service Pack er installeret på computeren.

Firewall systemkrav

Bonjour netværksprotokollen sender og modtager netværkspakker via UDP-port 5353. Hvis du har slået en personlig firewall til, skal UDP-port 5353 være åben, før Bonjour fungerer korrekt. Nogle firewalls blokerer kun delvist for Bonjour-pakker, så hvis der opstår uregelmæssigheder, skal du kontrollere firewall-indstillingerne og sørge for, at Bonjour er opført som en undtagelse og har tilladelse til at modtage indkommende trafik.
Installationsprogrammet til Bonjour konfigurerer Windows firewall korrekt under installering på understøttede systemer.
Kendte problemer
Nogle få VPN-klienter (Virtual Private Network) kan forstyrre Bonjour. Hvis du ikke længere kan finde netværkstjenester, kan du prøve at logge ud fra VPN.
Flere oplysninger
Bonjour er normalt installeret af tredjeparts software for at levere nul-konfiguration netværkskapabilitet til adskillige programmer.
Udviklere kan hente Bonjour SDK, så de kan føje Bonjour-teknologi til deres programmer. Du kan få oplysninger om udvikling af produkter, der bruger Bonjour, og hente Bonjour SDK på adressen <http://developer.apple.com/bonjour/>.
Dine kommentarer
Hvis du har kommentarer til produktet, kan du besøge <http://www.apple.com/dk/feedback/bonjour.html>.
© 2010 Apple Inc. Alle rettigheder forbeholdes. Apple, Apple-logoet og AirPort er varemærker tilhørende Apple Inc. og registreret i USA og andre lande. 
Opdateret den 13. januar 2010